[{"text_idx": "#000001", "text": "Pwy Rydym ni\u2019n eu Helpu"}, {"text_idx": "#000002", "text": "Sisters of the Good Shepherd"}, {"text_idx": "#000005", "text": "Ar ymyl heol brysur yn Antananarivo, prifddinas Madagascar, y mae carreg a\u0302 geiriau\u2019n gerfiedig arno er cof am ddau Gymro, David Jones a David Griffiths. Y mae Madagascar i\u2019w weld fel lle annhebygol i gael unrhyw gysylltiad a\u0302 Chymru. Sut ddigwyddodd hyn?"}, {"text_idx": "#000006", "text": "Yn 1818 anfonodd Cymdeithasol Genhadol Llundain (London Missionary Society) ddau ddyn ifanc o orllewin Cymru, ynghyd a\u0302\u2019u teuluoedd, i Fadagascar ond, o fewn ychydig wythnosau, bu farw pawb o\u2019r dwymyn heblaw am David Jones. Yn 1820 aeth Cymro ifanc dewr arall allan yno i wasanaethu, sef David Griffiths, cyrhaeddodd yntau a\u2019i wraig y brifddinas yn ddiogel yn 1821."}, {"text_idx": "#000008", "text": "Y mae nifer fawr o genhadon o Brydain ac athrawon gwirfoddol (gan gynnwys nifer o Gymru) wedi gwasanaethu ym Madagascar dros y 200 mlynedd diwethaf. Yn fwy diweddar y mae gwirfoddolwyr wedi dychwelyd y gymwynas drwy wirfoddolwyr ar brosiectau cymdeithasol yng Nghymru, er enghraifft ym Mhen-rhys yn y Rhondda."}, {"text_idx": "#000010", "text": "Yn 2018\u201319 dathlodd miloedd o bobl yng Nghymru a Madagascar y cyfeillgarwch rhwng y ddwy wlad a barodd 200 mlynedd."}, {"text_idx": "#000014", "text": "Daeth pobl Madagascar a Chymru at ei gilydd ar gyfer y dathliadau daucanmlwyddiant yn 2018\u201319, ac fe ddathlwyd ym Madagascar ac yng Nghymru drwy theatr, dawns, cerddoriaeth a gwasanaethau o ddiolchgarwch. Ailgyneuwyd hen atgofion a chre\u0308wyd sawl cyfeillgarwch newydd. Yr hyn a dyfodd allan o\u2019r dathliadau hyn oedd ymdeimlad o undod rhwng y Cymry a\u2019r Malagasi. Cafwyd ape\u0302l hynod lwyddiannus gan Undeb yr Annibynwyr Cymraeg, a chodi dros \u00a3150,000 ar gyfer prosiectau ym Madagascar. Y mae MfM wrth eu bodd o gael y fraint o weinyddu\u2019r grantiau hyn ar gyfer UAC."}, {"text_idx": "#000016", "text": "Dilynwch y ddolen hon i ddysgu mwy am Ape\u0302l Madagascar Undeb yr Annibynwyr Cymraeg, gan gynnwys fideos am y prosiectau ym Madagascar fydd yn elwa o\u2019r ape\u0302l. "}, {"text_idx": "#000017", "text": "Mae\u2019r dathliadau daucanmlwyddiant hefyd wedi ysbrydoli unigolion a grwpiau bychain yng Nghymru i wneud ei cysylltiadau cyfeillgarwch eu hunain gyda Madagascar. Y mae perthynas newydd yn blaguro yn ogystal a\u0302 chydweithio newydd ar waith..."}, {"text_idx": "#000018", "text": "Er enghraifft, mae un grw\u0302p o gefnogwyr o Gymru newydd noddi adnewyddu adeilad ysgol hanesyddol, yr ysgol FJKM yn Ambohidratrimo. Dyma rai lluniau i ddangos y cynnydd ar y gwaith adfer to\u2019r ysgol. Eleni, bydd y plant yn medru astudio mewn heddwch, hyd yn oed pan mae\u2019n arllwys y glaw!"}, {"text_idx": "#000019", "text": "I ddarllen mwy am y cysylltiadau hanesyddol a chyfredol rhwng Cymru a Madagascar, rydym ni\u2019n argymell y rhestr ddarllen isod:"}, {"text_idx": "#000021", "text": "Ysgrifennwyd Hanes Madagascar gan David Griffiths yn Gymraeg 200 mlynedd yn o\u0302l, tystiolaeth llygad-dyst, ailgyhoeddwyd y gyfrol yn Gymraeg, gan greu fersiynau yn Saesneg ac yn y Falagaseg hefyd. Y mae cyfrol David Griffiths yn cynnig sylwadau a mewnwelediad hynod ddiddorol ar fywyd ym Madagascar yn y 1800au. Mae\u2019r gyfrol ar gael ar hyn o bryd yn y 3 iaith o siop gwefan MfM."}, {"text_idx": "#000022", "text": "Hanes Madagascar gan David Griffiths"}, {"text_idx": "#000024", "text": "All Communities in Madagascar living with dignity, free from poverty, in harmony with the environment."}, {"text_idx": "#000025", "text": "To enable Malagasy people to reduce poverty and protect the environment through sustainable, community-led initiatives."}]